Die Roepstem - De Roepstem | Marcel Bas
Die hoofredakteur stel hom voor
Marcel Bas (1970) is gebore en getoë in Nederland en bly in Voorschoten, Nederland, maar hy kuier gereeld in Port Elizabeth, Suid-Afrika. Hy is 'n eindredakteur en 'n vertaler van Engels, Afrikaans, Duits en Nederlands. Daarnaas gee hy privaatklasse in Afrikaans en Nederlands.
Marcel Bas, die hoofredakteur
As 'n taalkundige het Bas in Port Elizabeth (Oos-Kaap) navorsing gedoen onder die Afrikaanstalige gemeenskappe. Op die oomblik werk hy aan sy MA-skripsie, wat gebaseer is op die sosiolinguïstiese data en spraakopnames wat hy daar verkry het.
Hy is sewe tale magtig.
Sy boek Code-switching in the Afrikaans speech community of South Africa: Can Afrikaans-English code-switching lead to a language shift to English? (2019) handel oor die blywende en moontlike gevolge van Afrikaans-Engelse taalvermenging (kodewisseling) vir Afrikaans.
Daarnaas skryf hy oor maatskaplik-kulturele kwessies: sy boek Zwarte Piet: discriminerend of fascinerend? (2013) handel oor die oningeligte ophef wat ontstaan het oor die ou Nederlandse folklorekarakter Zwarte Piet.
Hy is tewens 'n outeur vir die Vlaamse nuus- en meningswebwerf Doorbraak en vir die Nederlands-Vlaamse Stichting Taalverdediging.
In die verlede het hy geskryf vir maatskaplik-kulturele tydskrifte soos Sta-Vast (1991-2000), Zuid-Afrika Nú en Saamtrek (1992-2000), Zuid-Afrika (1996), die SOS-Nieuwsbrief voor Metapolitiek (1999-2001), Weerwoord (1998-2002) en Bitter Lemon (2007-2008).